cyanic-selkie/wikianc huggingface dataset:
เงือกน้อยผจญภัย (ภาพยนตร์ พ.ศ. 2566)
เนื้อเรื่อง
เมื่อเออร์ซูลาถูกสังหาร ไทรทันได้ฟื้นคืนชีพ เขาและแอเรียลรับรู้ถึงการเสียสละของอีกฝ่ายเพื่อกันและกัน แต่ไทรทันยืนกรานที่จะให้แอเรียลกลับไปพร้อมกับเขา อีริคสามารถกลับขึ้นมาบนฝั่ง และพยายามจะตามลงไปหาแอเรียล ซึ่งเซลิน่ายอมรับว่าความรักของอีริคและแอเรียลเป็นเรื่องจริง แต่บอกเขาว่ามันเป็นไปไม่ได้ อีริคยอมรับด้วยความใจสลาย แต่ในที่สุดไทรทันสามารถยอมรับความจริงแม้ว่าแอเรียลจะไม่ได้กลับมาที่บ้านตามที่เขาต้องการ แต่เธอก็ไม่มีความสุขหากไม่ได้ใช้ชีวิตร่วมกับอีริค ชายที่เธอรัก ตามคำแนะนำของเซบาสเตียน ไทรทันใช้ตรีศูลเปลี่ยนแอเรียลให้เป็นมนุษย์อย่างถาวร แม้ว่าเขาจะไม่ได้อยู่กับลูกสาว แต่เขาจะคอยอยู่ดูแลเธอเสมอ แอเรียลได้พบกับอีริคอีกครั้ง ทั้งคู่ตัดสินใจเดินทางล่องสมุทรที่ไม่เคยไปด้วยกัน โดยได้รับพรจากไทรทันและราชินีเซลิน่า และการสนับสนุนจากผู้คนจากโลกของพวกเขาทั้งสอง เป็นจุดเริ่มต้นของความสงบสุขและความสัมพันธ์อันเป็นตำนานความรักระหว่างมนุษย์หนุ่มและเงือกสาว
อรรณพ ชัยแป้น
อรรณพ ชัยแป้น เป็นอดีตนักฟุตบอลชาวไทย ปัจจุบันเป็นหัวหน้าผู้ฝึกสอนของตรัง ในไทยลีก 3
เจตจำนงเสรี
เจตจำนงเสรี (free will) หมายถึงความสามารถในการเลือกกระทำสิ่งหนึ่งจากการกระทำต่างๆ ที่เป็นไปได้ โดยที่ไม่ถูกบังคับ
ปัญหาเรื่องเจตจำนงเสรี เป็นหนึ่งในข้อถกเถียงหลักในอภิปรัชญา โดยเราอาจแบ่งจุดยืนต่อปัญหาดังกล่าวเป็น 2 ฝ่าย คือ 1. ฝ่ายที่เชื่อว่าการกระทำของเราล้วนถูกกำหนดโดยเหตุปัจจัย ซึ่งก็คือแนวคิดแบบนิยัตินิยม (determinism) 2. ฝ่ายที่เชื่อเราสามารถเลือกกระทำโดยเป็นอิสระจากเหตุปัจจัย ซึ่งก็คือแนวคิดแบบเสรีนิยมเชิงอภิปรัชญา (metaphysical libertarianism)
แนวคิดแบบนิยัตินิยมมักจะใช้การอ้างเหตุผลจากความสัมพันธ์เชิงสาเหตุ (causation) เพื่อปฏิเสธการมีอยู่ของเจตจำนงเสรี โดยจากกรอบคิดแบบวิทยาศาสตร์แล้ว เหตุการณ์ต่างๆ ที่จะเกิดขึ้นในอนาคตต่างถูกกำหนดจากเหตุปัจจัยในอดีตและกฎธรรมชาติ ในขณะที่แนวคิดแบบเสรีนิยมเชิงอภิปรัชญาพยายามที่จะปฏิเสธแนวคิดนิยัตินิยมเชิงสาเหตุ โดยอาจอ้างเหตุผลว่ามนุษย์มีสภาวะจิต (mental state) ที่เป็นอิสระจากความสัมพันธ์เชิงสาเหตุ เราอาจคิดใคร่ครวญผ่านเหตุผลจากนั้นจึงตัดสินใจว่าจะทำอะไร การมีสภาวะจิตดังกล่าวจึงเป็นการกำหนดตัดสินตัวเราเอง ซึ่งก่อให้เกิดการกระทำที่เกิดขึ้นจากเจตจำนงเสรีได้
นอกจากข้อถกเถียงดังกล่าว จุดยืนที่สนับสนุนเจตจำนงเสรียังอาจสร้างข้อถกเถียงเพิ่มเติม โดยเสนอว่า แม้แนวคิดนิยัตินิยมเชิงสาเหตุจะเป็นจริง แต่แนวคิดดังกล่าวก็ไม่ได้ขัดแย้งกับการมีอยู่ของเจตจำนงเสรี การอ้างเหตุผลในรูปแบบดังกล่าวเป็นจุดยืนแบบเข้ากันได้ (compatibilism) โดยจุดยืนดังกล่าวอาจให้เหตุผลว่า แนวคิดแบบนิยัตินิยมเป็นเงื่อนไขจำเป็นสำหรับการมีอยู่ของเจตจำนงเสรีด้วยซ้ำ เช่น ในกรณีที่เราจะเลือกทำอะไรบางอย่าง การที่เราเลือกกระทำสิ่งหนึ่งมากกว่าอีกสิ่งหนึ่ง เราก็ต้องอาศัยความจริงที่ว่า การเลือกที่แตกต่างกันถูกกำหนดไว้แล้วว่าจะนำไปสู่ผลลัพธ์ที่แตกต่างกัน (เช่น เรากินยาลดไข้ เพราะยาลดไข้เป็นเหตุที่ทำให้ไข้ของเราลดลง) ในแง่นี้ แนวคิดนิยัตินิยมและเจตจำนงเสรีจึงเป็นแนวคิดที่เข้ากันได้ และไม่ได้ขัดแย้งกันจริง ผู้ที่สนับสนุนจุดยืนดังกล่าวอาจมีทฤษฎีอธิบายที่แตกต่างกัน เช่น บางคนให้นิยามว่าเจตจำนงเสรีคือการที่การตัดสินใจในอดีตเป็นการตัดสินใจที่สามารถเปลี่ยนแปลงไปเป็นอย่างอื่นได้โดยไม่มีปัจจัยทางกายภาพมาขัดขวาง บางคนเสนอว่าเจตจำนงเสรีเป็นสมรรถภาพทางจิตใจ (psychological capacity) เช่น เป็นความสามารถในการชี้นำพฤติกรรมของตนเองด้วยเหตุผล
ประเด็นถกเถียงเรื่องเจตจำนงเสรีถือเป็นประเด็นที่เชื่อมโยงไปสู่คำถามอื่นๆ ในทางจริยศาสตร์และในปรัชญาสังคม เช่น หากมีใครทำสิ่งที่ผิดศีลธรรม เราจำเป็นจะต้องระบุให้ได้ก่อนว่าการกระทำดังกล่าวเกิดขึ้นจากเจตจำนงเสรีหรือไม่ ซึ่งหากการกระทำดังกล่าวไม่ได้เกิดขึ้นจากเจตจำนงเสรี การกระทำดังกล่าวก็ย่อมมีความผิดน้อยลง หรือหากมีบุคคลมีอาการทางจิตที่ขัดขวางการมีเจตจำนงเสรี (เช่น โรคจิตเภท) บุคคลดังกล่าวก็ไม่สามารถที่จะมีความรับผิดชอบทางศีลธรรมได้
เทศบาลตำบลแหลมฟ้าผ่า
เทศบาลตำบลแหลมฟ้าผ่า เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 1, 6 และพื้นที่บางส่วนของหมู่ที่ 2–4, 13 ตำบลแหลมฟ้าผ่า กับพื้นที่บางส่วนของหมู่ที่ 4, 7, 9 ตำบลในคลองบางปลากด อำเภอพระสมุทรเจดีย์ จังหวัดสมุทรปราการ เดิมมีฐานะเป็นสุขาภิบาลแหลมฟ้าผ่าที่จัดตั้งขึ้นใน พ.ศ. 2537 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 21,421 คน
พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอพระสมุทรเจดีย์ เทศบาลอยู่ห่างจากศาลากลางจังหวัดสมุทรปราการประมาณ 24.1 กิโลเมตร อยู่ห่างจากกรุงเทพมหานครประมาณ 30.1 กิโลเมตรตามทางรถยนต์ ด้านตะวันออกของเขตเทศบาลมีแม่น้ำเจ้าพระยาไหลผ่านเป็นแหล่งน้ำสำคัญ มีพื้นที่รับผิดชอบทั้งหมด 7.0 ตารางกิโลเมตรหรือคิดเป็น 4,375.0 ไร่
ชัยยง ขำเปี่ยม
พันตำรวจเอก ชัยยง ขำเปี่ยม (เกิดวันที่ 29 สิงหาคม พ.ศ. 2508) เป็นอดีตนักฟุตบอลชาวไทยตำแหน่งผู้รักษาประตู โด่งดังและเป็นที่รู้จักในช่วงที่เล่นให้กับสโมสรฟุตบอลตำรวจ และทีมชาติไทย โดยเป็นหนึ่งในนักฟุตบอลทีมชาติไทยชุดที่ได้อันดับ 4 เอเชี่ยนเกมส์ ถึง 2 สมัย
หลังจากเลิกเล่นฟุตบอล พ.ต.อ.ชัยยง ได้ผันตัวเองไปทำงานโค้ช และได้เป็นหัวหน้าผู้ฝึกสอนให้กับหลายสโมสร โดยเคยพาสโมสรฟุตบอลตำรวจคว้าแชมป์ไทยลีก ดิวิชัน 1 ในฤดูกาล 2549 และพาสโมสรฟุตบอลบุรีรัมย์ เอฟซี คว้าแชมป์ลีกภูมิภาค ดิวิชัน 2 ในฤดูกาล 2553
นอกจากนี้ยังเคยทำหน้าที่เป็นโค้ชผู้รักษาประตูให้กับฟุตบอลหญิงทีมชาติไทย ในการแข่งขันฟุตบอลโลกหญิง 2015
ปัจจุบัน พ.ต.อ.ชัยยง ขำเปี่ยม รับราชการตำรวจในตำแหน่งผู้กำกับการ ฝ่ายอำนวยการ 8 กองบังคับการอำนวยการ กองบัญชาการตำรวจสอบสวนกลาง
ประวัติ
ชัยยง ขำเปี่ยม เกิดวันที่ 29 สิงหาคม พ.ศ. 2508 ที่กรุงเทพมหานคร เริ่มโด่งดังกับสโมสรฟุตบอลตำรวจ หรือสโมสรฟุตบอลอินทรีเพื่อนตำรวจ ตั้งแต่ปี พ.ศ. 2531 และพาทีมคว้าแชมป์ฟุตบอลชิงถ้วย มวก. และแชมป์ฟุตบอลโตโยต้าคัพอีก 2 สมัย จนถูกเรียกติดทีมชาติตั้งแต่ปี พ.ศ. 2530 ชัยยง เป็นผู้รักษาประตูในชุดที่ได้อันดับที่ 4 เอเชียนเกมส์ถึง 2 ครั้ง คือ เอเชียนเกมส์ ที่กรุงปักกิ่ง พ.ศ. 2533 และเอเชียนเกมส์ ที่กรุงเทพฯ เมื่อปี พ.ศ. 2541
ในปี พ.ศ. 2549 ชัยยงพาสโมสรฟุตบอลตำรวจได้แชมป์ ฟุตบอลดิวิชั่น 1 ในฐานะหัวหน้าผู้ฝึกสอน ทำให้สโมสรได้เลื่อนชั้นกลับขึ้นมาเล่นในลีกสูงสุดของประเทศ ก่อนจะตกชั้นกลับมาเล่นฟุตบอลดิวิชั่น 1 ในปีถัดมา และได้วางมือในการเป็นหัวหน้าผู้ฝึกสอน ของสโมสรฟุตบอลตำรวจ ให้วิฑูรย์ กิจมงคลศักดิ์มาเป็นหัวหน้าผู้ฝึกสอนในปี พ.ศ. 2551 แต่วิฑูรย์ก็ไม่สามารถพาสโมสรฟุตบอลตำรวจ กลับขึ้นมาเล่นในรายการไทยพรีเมียร์ลีก ได้
พ.ต.ท.ชัยยง สมรสกับนางวันนา ขำเปี่ยม มีบุตร-ธิดา 2 คน คือ สหวิช และวรณัฐย์ ขำเปี่ยม โดยบุตรชายคนโต สหวิช ขำเปี่ยม เล่นฟุตบอลในตำแหน่งผู้รักษาประตูเช่นเดียวกัน และสหวิชเคยติดทีมชาติไทยชุดเยาวชนอายุไม่เกิน 20 ปี ไปแข่งขันรายการทันเนียนคัพที่ประเทศเวียดนาม ได้ตำแหน่งรองแชมป์
ธนบัตร 10 รูปีอินเดีย
ธนบัตร 10 รูปีอินเดีย (₹10) เป็นธนบัตรที่พบได้ทั่วไปในรูปีอินเดีย และเป็นหนึ่งในธนบัตรแรก ๆ ที่ธนาคารคลังอินเดียเปิดตัวในธนบัตรชุดมหาตมะ คานธี ในปี 1996 ในปัจจุบันยังคงพบหมุนเวียนอยู่ควบคู่กับชุดมหาตมะ คานธีใหม่ ที่เปิดตัวในเดือนมกราคม 2018 และใช้ควบคู่ไปกับเหรียญ 10 รูปี
ลัทธิศูฟี
ลัทธิศูฟี (تصوّف) เป็นลัทธิความเชื่อลัทธิหนึ่งในศาสนาอิสลาม ซึ่งแปลงคำสอนมาจากนิกายสุหนี่ เน้นความเชื่อทางจิตวิญญาณ
ไทยแลนด์ วีเมนส์ ลีก ฤดูกาล 2562
ภาพรวมการแข่งขัน
การแข่งขันไทยวีเมนส์ลีกในฤดูกาลนี้ ได้มีการเปลี่ยนแปลงรูปแบบการแข่งขันไป โดยจะทำการแบ่งทีมออกเป็นสองกลุ่ม โดยกลุ่ม เอ จะแข่งขันทั้งหมด 6 ทีม และ กลุ่ม บี มีทั้งหมด 5 ทีม จาก 11 ทีมที่เข้าร่วมการแข่งขัน โดยจะทำการแข่งขันภายในศูนย์พัฒนาศักยภาพกีฬาฟุตบอล ภายในมหาวิทยาลัยกรุงเทพธนบุรี โดยทำการถ่ายทอดสดผ่าน mycujoo.tv
รอบเพลย์ออฟ
<section begin=Bracket /><section end=Bracket />
พหุเทวนิยม
พหุเทวนิยม (polytheism) เป็นการบูชาหรือความเชื่อในพระเป็นเจ้าหรือเทพเจ้าหลายองค์ ถือเป็นเทวนิยมแบบหนึ่ง ซึ่งตรงข้ามกับเอกเทวนิยมที่เชื่อในพระเป็นเจ้าองค์เดียว ผู้ที่เชื่อแบบพหุเทวนิยมไม่ได้บูชาเทพเจ้าทุกองค์เสมอกัน แต่อาจบูชาเฉพาะองค์ใดองค์หนึ่งเป็นพิเศษก็ได้ (เรียกว่าอติเทวนิยม)
น้ำจิ้ม
น้ำจิ้ม เป็นเครื่องชูรสอาหารที่แพร่หลายในประเทศไทย ประกอบไปด้วยรสเค็ม รสหวาน รสเผ็ด และรสเปรี้ยว โดยน้ำจิ้มมักจะเหลวมากกว่าน้ำพริก ยกเว้นซอสศรีราชาซึ่งสามารถเรียกได้ทั้งน้ำจิ้มศรีราชาและน้ำพริกศรีราชา
น้ำจิ้มสามารถกินกับอาหารประเภทย่างและนึ่งได้ โดยน้ำจิ้มนี้ประกอบไปด้วยกระเทียม น้ำปลา น้ำมะนาว และพริกขี้หนู
น้ำจิ้มต่าง ๆ
น้ำจิ้มที่มีชื่อเสียงในประเทศไทย ได้แก่
ผักเบี้ยทะเล
ผักเบี้ยทะเล หรือผักเป๊ะ เป็นพืชคลุมดินที่พบในบริเวณชายหาด ทอดลำต้นติดต่อกันเป็นร่างแห ลำต้นเรียบ หนา ขึ้นได้ทั้งบนทรายและหิน ใบสีเขียวอวบน้ำ รีเล็ก ใบหนาเพื่อเก็บน้ำและป้องกันการสูญเสียน้ำ ดอกสีม่วงอมชมพู  เป็นพืชที่เจริญได้ดีในทราย ดินเหนียวตามชายฝั่ง และหาดหิน พบได้ทั่วโลกทั้งในทวีปแอฟริกา เอเชีย ออสเตรเลีย อเมริกาเหนือและอเมริกาใต้ เป็นพืชที่รับประทานได้ ส่วนเหนือดินนำมาลวกสุก แล้วใส่ในแกงส้ม หรือนำไปยำ
การจัดจำแนก
ในครั้งแรกพืชชนิดนี้มีชื่อวิทยาศาสตร์ว่า Portulaca portulacastrum ตั้งโดย Carl Linnaeus เมื่อ พ.ศ. 2296 อีกหกปีต่อมา Linnaeus เปลี่ยนชื่อสกุลของพืชนี้เป็น Sesuvium และยังคงใช้ชื่อนี้จนปัจจุบัน แม้ว่าใน พ.ศ. 2434 Otto Kuntze พยายามจะเปลี่ยนชื่อวิทยาศาสตร์ของพืชชนิดนี้เป็น Halimus portulacastrum แต่ไม่ได้รับการยอมรับ
ยำไข่ดาว
ยำไข่ดาว เป็นอาหารไทยประเภทหนึ่งซึ่งมีส่วนผสมของไข่ดาว เป็นอาหารที่ทำง่าย แต่หาซื้อตามร้านอาหารตามสั่งได้ยาก ประกอบด้วนส่วนผสมซึ่งมีประโยชน์มากมาย มีวิตามินบีสองและวิตามินดีเป็นอาทิ
เทศบาลตำบลพระสมุทรเจดีย์
เทศบาลตำบลพระสมุทรเจดีย์ เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของตำบลปากคลองบางปลากด อำเภอพระสมุทรเจดีย์ จังหวัดสมุทรปราการ เดิมมีฐานะเป็นสุขาภิบาลพระสมุทรเจดีย์ที่จัดตั้งขึ้นใน พ.ศ. 2537 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 11,839 คน
พื้นที่เทศบาลตำบลพระสมุทรเจดีย์ตั้งอยู่ตั้งอยู่ทางทิศตะวันออกเฉียงเหนือของอำเภอพระสมุทรเจดีย์ ห่างจากตัวอำเภอประมาณ 5.2 กิโลเมตร มีสถานที่สำคัญในเทศบาลคือพระสมุทรเจดีย์ซึ่งเป็นสัญลักษณ์ประจำจังหวัดสมุทรปราการ ผู้คนทั่วไปจะเรียกกันติดปากว่า พระเจดีย์กลางน้ำ เนื่องจากเดิมบริเวณที่ก่อสร้างพระสมุทรเจดีย์เป็นเกาะแม่น้ำในแม่น้ำเจ้าพระยา ต่อมาชายตลิ่งฝั่งขวาของแม่น้ำตื้นเขินงอกออกมาเชื่อมติดกับเกาะอันเป็นที่ตั้งพระเจดีย์ และป้อมผีเสื้อสมุทรซึ่งตั้งอยู่บนเกาะแม่น้ำ ด้านใต้พระสมุทรเจดีย์ พระบาทสมเด็จพระพุทธเลิศหล้านภาลัยทรงพระกรุณาโปรดเกล้าฯ ให้สร้างขึ้นเมื่อ พ.ศ. 2362
7 ประจัญบาน
7 ประจัญบาน ภาพยนตร์ไทยแนว บู๊ ตลก จากการกำกับของ เฉลิม วงค์พิมพ์ ซึ่งออกฉายเมื่อวันที่ 26 เมษายน ปี พ.ศ. 2545 โดย 7 ประจัญบาน เรื่องนี้ดัดแปลงจากภาพยนตร์ภาคที่ 3 ในภาพยนตร์ชุด หนึ่งต่อเจ็ด ที่ออกฉายที่ โรงภาพยนตร์คาร์เธ่ย์ เมื่อวันที่ 22 มกราคม พ.ศ. 2506
ก่อนหน้านั้นในปี พ.ศ. 2520 ทาง สหมงคลฟิล์ม ได้นำภาพยนตร์เรื่องนี้มาสร้างแล้วครั้งหนึ่ง จากการกำกับของ วิเชียร วีระโชติ นำแสดงโดย
จากนั้นได้มีการนำภาพยนตร์เรื่องนี้มาดัดแปลงสร้างในรูปแบบละครโทรทัศน์เมื่อปี พ.ศ. 2553 ออกอากาศทาง ช่อง 3 โดยได้ พงษ์พัฒน์ วชิรบรรจง ซึ่งรับบท จ๋าดับ จำเปาะ ฉบับปี พ.ศ. 2545 กลับมารับบทเดิมร่วมด้วย สรพงศ์ ชาตรี ซึ่งรับบท ดั่น มหิทธา ในฉบับปี พ.ศ. 2520
เนื้อเรื่อง
เรื่องราวของภาพยนตร์เริ่มต้นขึ้นเมื่อกลุ่มทหารทั้ง 7 ของ กองพลทหารอาสาสมัคร เสร็จสิ้นภารกิจเสี่ยงตายสุดท้ายใน สงครามเวียดนาม พวกเขาเกษียณจากกองทัพและกลับมาใช้ชีวิตต่อตามปกติร่วมกับครอบครัวของพวกเขา อย่างไรก็ตาม ความทรงจำอันแสนเลวร้ายยังคงหลอกหลอนพวกเขา ต่อมา มีพ่อค้าจ้างพวกเขาให้ขโมยทองจากรถบรรทุก โชคไม่ดีรถบรรทุกคันนั้นเป็นของจีไอ แห่ง กองทัพสหรัฐ เหล่าทหารจีไอโกรธและพยายามจับเหล่า 7 ประจัญบานโดยโจมตีหมู่บ้านของพวก 7 ประจัญบาน หลังจากทหารสหรัฐจับตัวชาวบ้านทุกคน พวกเขาทำให้ชาวบ้านทุกคนเป็นทาส ขณะเดียวกัน เหล่าเจ็ดประจัญบานได้รู้ว่าในรถบรรทุกไม่ใช่ทองแต่เป็นสารเคมี ฝนเหลือง ที่ใช้ถล่มป่าในเวียดนาม จากนั้นพวกเขาเดินทางไปยังค่ายทหารอเมริกัน และต่อสู้กับพวกทหารอเมริกันจนประสบความสำเร็จในการช่วยชาวบ้าน โดยภาพยนตร์จบลงด้วยการที่ จุก บวชให้กับแม่โดยแม่มีความสุขและสิ้นใจในที่สุด
บันเทิงคดี
บันเทิงคดี (Fiction) คือเรื่องที่แต่งขึ้นโดยมุ่งให้ความบันเทิงแก่ผู้รับเป็นสำคัญ เรียบเรียงขึ้นจากการผสมกันระหว่างประสบการณ์ จินตนาการ และทฤษฎี หากผู้รับจะได้ข้อคิดในทางใดทางหนึ่ง ก็เป็นผลจากอารมณ์ของผู้รับเอง ผู้แต่งอาจจะตั้งใจหรือไม่ตั้งใจ แต่หากตั้งใจก็อาจใช้กลวิธีการนำเสนอประหนึ่งว่าไม่ตั้งใจ บันเทิงคดีอยู่ตรงข้ามกับสารคดี
ผลงานที่จัดเป็นบันเทิงคดีได้แก่เรื่องสั้น, นวนิยาย, การแสดงโชว์ (ซึ่งรวมถึงโอเปร่า, ละครเพลง, ละครเวที), ภาพยนตร์, การ์ตูน และเกมเล่นตามบทบาท
บันเทิงคดีประเภทร้อยแก้ว สามารถแบ่งได้สามประเภทดังนี้
จอร์โจเน
จอร์โจเน (Giorgione หรือ Giorgio Barbarelli da Castelfranco; ราว ค.ศ. 1477 - ค.ศ. 1510) เป็นจิตรกรสมัยศิลปะเรอเนซองส์คนสำคัญของเวนิสในประเทศอิตาลีในคริสต์ศตวรรษที่ 15 ถึง 16 มีชื่อเสียงว่าเขียนภาพอย่างมีอรรถรส (elusive poetic quality) ทั้งๆ ที่มีภาพที่เป็นที่ทราบแน่นอนว่าเขียนโดยจอร์โจเนเพียงประมาณ 6 ภาพไม่นับภาพอื่นที่สันนิษฐานว่าเขียนโดยจอร์โจเนด้วย เพราะความที่ไม่ทราบว่าเป็นใครแน่และความหมายของภาพเขียนจึงทำให้งานเขียนของจอร์โจเนเป็นงานที่ยังลึกลับต่อการตีความหมายที่สุดในบรรดางานจิตรกรรมตะวันตก
ชีวิต
จอร์โจ วาซารีบรรยายชีวิตของจอร์โจเนในหนังสือ “ชีวิตจิตรกร” (Le Vite) ว่าจอร์โจเนมาจากเมืองเล็กๆ ชื่อคาสเตลฟรังโค เวเนโต ไม่ใกลจากเวนิส บางครั้งก็จะรู้จักกันในนามว่า “ซอร์โซ” (Zorzo) หรือ “ซอร์ซอน” (Zorzon) ซึ่งเป็นอีกวิธีหนึ่งที่ใช้เรียก “จอร์โจเน” ซึ่งอาจจะแปลว่า “จอร์โจเนใหญ่” ชีวิตสมัยเด็กที่เวนิสไม่มีหลักฐานอะไรให้ทราบ แต่คาร์โล ริดอล์ฟินักเขียนประวัติจิตรกรกล่าวว่าจอร์โจเนฝึกงานกับจิโอวานนี เบลลินี
เอกสารร่วมสมัยบันทึกว่างานของจอร์โจเนเริ่มมีชื่อเสียงเป็นที่รู้จักกันตั้งแต่ ค.ศ. 1500 เมื่ออายุได้เพียง 23 ปีและได้รับเลือกให้เขียนภาพเหมือนของดยุกอากอสติโน บาร์เบริโก (Doge Agostino Barberigo) และทหารรับจ้างคอนซาลโว เฟอร์รันเต (Consalvo Ferrante) ในปี ค.ศ. 1504 ก็ได้รับสัญญาให้วาดฉากแท่นบูชาเป็นอนุสรณ์แก่ทหารรับจ้างอีกคนหนึ่งชื่อมัทเทโอ คอสแตนโซ (Matteo Costanzo) ภายในมหาวิหารที่เมืองบ้านเกิด ใน ค.ศ. 1507 จอร์โจเนได้รับสัญญาจากสภาเทศบาลทึ่จ่ายเป็นสิบงวดสำหรับเขึยนภาพภายในท้องพระโรง (Hall of the Audience) ภายในวังของดยุก ระหว่างปี ค.ศ. 1507 ถึงปี ค.ศ. 1508 จอร์โจเนและช่างเขียนคนอื่นๆ เพื่อเขียนจิตรกรรมฝาผนังภายนอกหอพ่อค้าเยอรมัน (Fondaco dei Tedeschi) ที่เวนิสหลังจากที่ได้ทำงานที่คล้ายคลึงกันที่คฤหาสน์ซอรันโซ (Casa Soranzo), วังกริมานีอาลลิแซวิ (Casa Grimani alli Servi) และวังอื่นๆ ที่เวนิส แต่ปัจจุบันไม่มีเหลือแล้ว
นอกจากที่กล่าวมาแล้ววาซารียังกล่าวถึงเหตุการณ์สำคัญเหตุการณ์หนึ่งในชึวิตของจอร์โจเนซึ่งเป็นเหตุการณ์ที่มีอิทธิพลต่องานของจอร์จิโอต่อมาซึ่งการที่จอร์จิโอพบกับเลโอนาร์โด ดา วินชีในโอกาสที่ ดา วินชีมาเมืองเวนิสเมื่อปี ค.ศ. 1500 ในเดือนกันยายนหรือเดือนตุลาคมปึ ค.ศ. 1510 จอร์โจเนเสียชีวิตเมื่อกาฬโรคระบาดที่เมืองเวนิส เพียงไม่กี่วันหลังจากที่จอร์โจเนเสียชีวิต ก็มีจดหมายจากอิสซาเบลลา เดสเตผูอุปถัมภ์ศิลปะเขียนจากมานตัวถามถึงเพลงที่เขียนโดยจอร์โจเน
สมุดภาพ
14771510
ตลาดหลักทรัพย์สิงคโปร์
ตลาดหลักทรัพย์สิงคโปร์ (Singapore Exchange Limited, SGX; sgx: S68) เป็นตลาดหลักทรัพย์ตั้งอยู่ที่ประเทศสิงคโปร์ เป็นสมาชิกของสมาพันธ์ตลาดหลักทรัพย์โลก และสหพันธ์ตลาดหลักทรัพย์ภาคพื้นเอเชียและโอเชียเนีย
จากข้อมูลเดือนกุมภาพันธ์ ค.ศ. 2017 มีบริษัทจดทะเบียน 754 บริษัท (ไม่รวม GDR, เฮดจ์ฟันด์ และ ตราสารหนี้) มีมูลค่าตามราคาตลาด 977.097 พันล้านเหรียญดอลลาร์สิงคโปร์ โดยบริษัทราวร้อยละ 60 เป็นบริษัทที่ตั้งถิ่นฐานอยู่ที่สิงคโปร์ ส่วนอีกประมาณร้อยละ 40 ตั้งอยู่ในต่างประเทศ โดยมีบริษัทจีนมากที่สุดถึงร้อยละ 42 ส่วนประเทศไทยมีบริษัทที่เข้าจดทะเบียนในตลาดหุ้นสิงคโปร์ด้วยเช่นกัน อาทิ Thai Beverage, Sri Trang Agro-Industy และ KrisEnergy เป็นต้น
อูซะ (เพลง)
ข้อมูลเพลง
ซิงเกิ้ลนี้ถูกประกาศขึ้นบนบัญชี Google+ ของโปรดิวเซอร์ AKB48 อาคิโมโตะ ยาสึชิและเปิดตัวครั้งแรกที่งาน AKB48 29th Single Senbatsu Janken Tournament ซึ่งจัดขึ้นที่ Nippon Budokan เมื่อวันที่ 18 กันยายน พ.ศ. 2555 ที่ผ่านมา และได้ประกาศรายชื่อเพลงที่เหลือภายในวันเดียวกัน
รายชื่อเพลงเพิ่มเติมของซิงเกิ้ลนี้ใน Type A, K, และ B ถูกประกาศในวันที่ 3 ตุลาคม พ.ศ. 2555
เป็นซิงเกิ้ลที่ 2 ภายหลังจากที่มาเอดะ อัตสึโกะประกาศจบการศึกษาและเป็นซิงเกิ้ลแรกที่ไม่มีส่วนร่วมของมาเอดะ อัตสึโกะ
Music Video เพลงนี้ถูกกำกับโดยผู้กำกับคนเดียวกับกับ Music Video ของซิงเกิ้ลลำดับที่ 27 "Gingham Check" คือโจเซฟ คาห์น และใน DVD ของซิงเกิ้ลนี้ได้มีการกำกับ Music Video ใหม่ของเพลง Gingham Check โดยทาคาฮาชิ เอกิ
เดอะเซเลเบรชัน
เดอะเซเลเบรชัน (The Celebration) เป็นอัลบั้มเฉพาะกิจที่รวบรวมศิลปินชื่อดังทั้งหมดในขณะนั้นของค่ายเพลง อาร์เอส โปรโมชั่น มาร้องเพลงดังในอดีตของค่ายเพื่อฉลองครบรอบ 20 ปีของอาร์เอส ในปีพ.ศ. 2544 นอกจากนั้นก็ได้มีการจัดคอนเสิร์ต The Celebration Concert ในวันที่ 10 กุมภาพันธ์ ปีเดียวกัน ซึ่งถือว่าประสบความสำเร็จอย่างมาก
อูซะ (เพลง)
สมาชิก
หมายเหตุ: สมาชิกที่ขึ้น "ตัวหนา" คือตำแหน่งเซ็นเตอร์ของเพลงนั้นๆ
ฉบับเอสเอ็นเอชโฟร์ตีเอต
วูฉะ เป็นซิงเกิ้ลลำดับที่ 5 ของ SNH48 ออกจำหน่ายวันที่ 12 ธันวาคม พ.ศ. 2557
ฉบับเจเคทีโฟร์ตีเอต
อูซะ เป็นซิงเกิ้ลลำดับที่ 19 ของ JKT48 ออกจำหน่ายวันที่ 7 กรกฎาคม พ.ศ. 2561
ธาตุดำ
ธาตุดำ (ภาษาลาว ທາດດຳ, หมายถึง เจดีย์สีดำ) เป็นเจดีย์ที่มีขนาดใหญ่ตั้งอยู่ที่เวียงจันทน์ เมืองหลวงของประเทศลาว ชาวลาวส่วนมากเชื่อว่า มันเป็นที่อยู่อาศัยของพญานาคเจ็ดหัว ที่พยายามจะปกป้องพวกเขา จากการบุกรุกโดยกองทัพสยาม ในปี ค.ศ. 1827
การบุกครองคูเวต
การบุกครองคูเวตเริ่มขึ้นในเวลาตีสองของวันที่ 2 สิงหาคม ค.ศ. 1990 เนื่องจากกำลังทหารที่มากกว่าประกอบกับมีอาวุธยุทโธปกรณ์ทันสมัยจากการสนับสนุนของชาติตะวันตกในช่วงสงครามอิรัก-อิหร่าน ทำให้อิรักใช้เวลาเพียงสองวันในการบุกครองคูเวต กำลังทหารส่วนใหญ่ของคูเวตก็ต้องล่าถอยไปยังซาอุดีอาระเบียและบาห์เรนซึ่งเป็นประเทศเพื่อนบ้าน คูเวตถูกผนวกดินแดนเข้ากับอิรัก โดยซัดดัม ฮุสเซน ได้ออกมาประกาศไม่กี่วันให้หลังว่าคูเวตเป็นจังหวัดที่ 19 ของอิรัก ซัดดัม ฮุสเซนได้แต่งตั้งให้ อัลลาอา ฮุสเซน อาลี เป็นนายกรัฐมนตรีของรัฐบาลหุ่นเชิดในคูเวต และตั้ง อาลี ฮัสซัน อัลมาจิด เป็นผู้ว่าการคูเวตโดยพฤตินัย
มหาอำนาจของโลกต่างประณามการบุกครองครั้งนี้อย่างร้ายแรง แม้กระทั่งประเทศที่มีความใกล้ชิดกับอิรักอย่างฝรั่งเศสและอินเดียก็ออกมาเรียกร้องให้อิรักถอนกำลังจากคูเวตในทันที บางประเทศอย่างสหภาพโซเวียตและจีนได้งดจำหน่ายยุทธภัณฑ์แก่อิรัก นาโตได้มีการประชุมประเด็นนี้ในปลายปี 1990 โดยสหรัฐอเมริกาได้นำแถลงยื่นเส้นตายต่อรัฐบาลอิรัก ให้อิรักถอนกำลังจากคูเวตภายใน 15 มกราคม ค.ศ. 1991 แต่การเจรจาไม่เป็นผล ฉะนั้นกองกำลังสัมพันธมิตรที่นำโดยสหรัฐอเมริกาได้เริ่มโจมตีอิรักอย่างหนักหน่วง และเป็นจุดเริ่มต้นของสงครามอ่าวเปอร์เซีย
วัดญาณสังวรารามวรมหาวิหาร
วัดญาณสังวราราม เป็นพระอารามหลวงชั้นเอก ชนิดวรมหาวิหาร สังกัดธรรมยุติกนิกาย ตั้งอยู่ที่ตำบลห้วยใหญ่ อำเภอบางละมุง จังหวัดชลบุรี มี สมเด็จพระสังฆราชเจ้า กรมหลวงวชิรญาณสังวร เป็นองค์ประธานจัดสร้างวัด ปัจจุบันพระโสภณคณาภรณ์ (ไชยวัฒน์ ชยวฑฺฒโน) เป็นเจ้าอาวาส
ประวัติ
ในปี พ.ศ. 2519 นายแพทย์ขจรและคุณหญิงนิธิวดี อ้นตระการ และครอบครัว ได้ถวายที่ดินเพื่อขอให้สร้างวัดเนื้อที่ประมาณ 300 ไร่เศษ ต่อมา คณะผู้สร้างวัดได้ซื้อที่ดินเพิ่มรวมได้เนื้อที่ 366 ไร่  2  งาน 11 ตารางวา เพื่อขอสร้างวัด วัดได้รับการอนุญาตให้สร้างเป็นสำนักสงฆ์ญาณสังวรารามเมื่อ พ.ศ. 2520 และเปลี่ยนเป็นวัดญาณสังวรารามเมื่อวันที่ 21 กุมภาพันธ์ พ.ศ. 2523 โดยได้รับพระราชทานวิสุงคามสีมาตามพระราชกฤษฎีกาลงวันที่ 25 มีนาคม พ.ศ. 2525 ต่อมาเมื่อวันที่ ๒๒ มีนาคม ๒๕๓๑ มีประกาศกระทรวงศึกษาธิการในราชกิจจานุเบกษา เรื่อง ยกวัดราษฎร์เป็นพระอารามหลวง ความว่า '''ด้วยทรงพระกรุณาโปรดเกล้าฯ ให้ยกวัดญาณสังวราราม ตำบลห้วยใหญ่ อำเภอบางละมุง จังหวัดชลบุรี เป็นพระอารามหลวง ชั้นเอก ชนิดวรมหาวิหาร ตั้งแต่วันที่ ๔ มีนาคม พ.ศ. ๒๕๓๑''' มีผลตั้งแต่ ๔ มีนาคม ๒๕๓๑
เทลาวี
เทลาวี (თელავი, ) เป็นเมืองและศูนย์กลางการบริหารของแคว้นกาเฆที ทางภาคตะวันออกของประเทศจอร์เจีย ตั้งอยู่บริเวณตีนเขาซิฟ-กอมบอรีที่ระดับความสูง 500–800 เมตร (1,600–2,600 ฟุต) เหนือระดับน้ำทะเล มีประชากรประมาณ 19,629 คน (พ.ศ. 2557)
น้ำมันเบนซิน
น้ำมันเบนซิน ในสหรัฐและแคนาดาเรียกว่า แกโซลีน (gasoline หรือ gas) ในประเทศเครือจักรภพอังกฤษเรียกว่า เพทรอล (petrol ย่อมาจาก petroleum spirit) เป็นน้ำมันเชื้อเพลิงสำหรับใช้กับเครื่องยนต์สันดาปภายใน ชนิดเครื่องยนต์เบนซิน ซึ่งใช้หัวเทียนในการจุดระเบิดภายในเครื่องยนต์
น้ำมันเบนซินได้มาจากการนำน้ำมันองค์ประกอบที่ได้จากกระบวนการกลั่นน้ำมัน นำมาผสมสารเพิ่มคุณภาพและสารเติมแต่ง เช่น MTBE, เอทานอล และสีย้อม
การวัดคุณภาพของน้ำมันเบนซิน ใช้ค่าออกเทน ซึ่งในสมัยก่อนใช้วิธีเติมตะกั่วลงไปเพื่อปรับค่าออกเทน แต่ต่อมาได้วิจัยพบว่าเป็นอันตรายต่อระบบประสาทของมนุษย์ ปัจจุบันจึงได้ใช้สาร MTBE (Metyl Tertiary Butyl Ether) แทน และมีชื่อเรียกในประเทศไทยว่า น้ำมันไร้สารตะกั่ว
ในประเทศไทย เรียกน้ำมันเชื้อเพลิงชนิดนี้ว่าเบนซิน (Benzin, Bensin) ตามอย่างประเทศแถบยุโรป เช่น สแกนดิเนเวีย เยอรมนี
น้ำมันเบนซิน ส่วนประกอบ paraffin, aromatic, olefins และ ส่วนผสมจากกระบวนการปรับปรุงคุณภาพ ได้แก่ - LSR - Catalytic reformat - Catalytic cracked gasoline - Thermally cracked gasoline - Hydro cracked gasoline - Alkylate - Polymerized gasoline - Isomerizes gasoline สารเติมแต่งที่สำหรับ gasoline - Antiknock compound ใส่เพื่อเพิ่มค่าออกเทน ซึ่งเมื่อก่อนจะใช้สารพวกตะกั่วแต่ปัจจุบันยกเลิกแล้ว จึงหันมาใช้พวก organo-manganese compound แทน - Anti- Oxidant ใส่เพื่อป้องกันการเกิดยางเหนียว - Oxygenates จะช่วยลดปริมาณคาร์บอนและช่วยเพิ่มปริมาณออกซิเจนในน้ำมัน นอกจากนั้นยังช่วยเพิ่มค่าออกเทน - Paint ใส่เพื่อช่วยแยกเกรดของน้ำมัน - Detergent และ Dispersant จะช่วยให้เครื่องยนต์สะอาด ซึ่งจะเป็นสารพอลิเมอร์ชนิดพิเศษ วัตถุ
2.นำต้นข้าวมาย่อยสลายด้วยกรด H++SbF6
3.นำก๊าซที่ได้มาผ่านการฉายรังสียูเรเนี่ยม และขั้นตอนต่อไปนี้อยู่ภายใต้การฉายรังสีทั้งหมด
4.เติมแก๊สแอมโมเนียลงไป
5.เติมไอน้ำลงไป
6.เติมก๊าซคาร์บอนไดออกไซด์ลงไป
7.เติมสารเคมี Dicamba C8H8Cl2O6 ลงไป
8.เกิดกระบวนการ Oxidase กลายเป็นน้ำมันเบนซิน
แหล่งข้อมูลอื่น
รูปภาพ
Terminologia Anatomica
Terminologia Anatomica (TA) เป็นมาตรฐานสากลของศัพทวิทยาทางกายวิภาคศาสตร์มนุษย์ ได้รับการพัฒนาขึ้นโดยสหพันธ์คณะกรรมการด้านศัพทวิทยาทางกายวิภาคศาสตร์ (FCAT) และสหพันธ์ระหว่างประเทศสมาคมนักกายวิภาคศาสตร์ (IFAA) และถูกเผยแพร่ในปี พ.ศ. 2541 โดยถูกใช้แทนที่มาตรฐาน Nomina Anatomica ที่เคยใช้มาก่อนหน้า Terminologia Anatomica ประกอบด้วยศัพทวิทยาของโครงสร้างทางกายวิภาคศาสตร์ประมาณ 7,500 มหกายวิภาคศาสตร์ของมนุษย์ ต่อมาในเดือนเมษายน พ.ศ. 2554 Terminologia Anatomica ถูกเผยแพร่ทางออนไลน์ โดยสหพันธ์คณะกรรมการระหว่างประเทศด้านศัพทวิทยาทางกายวิภาคศาสตร์ (FICAT) ซึ่งเป็นองค์กรที่เข้ารับหน้าที่สืบต่อจาก FCAT
ประเภทของโครงสร้างทางกายวิภาคศาสตร์
TA แบ่งโครงสร้างทางกายวิภาคศาสตร์ออกเป็นประเภทหลัก (มาตรฐานภาษาละตินเป็นข้อความในวงเล็บ) ดังนี้
จังหวัดสกลนครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550
'''การเลือกตั้งสมาชิกสภาผู้แทนราษฎรจังหวัดสกลนคร พ.ศ. 2550''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กำหนดให้มีขึ้นในวันที่ 23 ธันวาคม พ.ศ. 2550 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2549 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2 และ 3)
คะแนนรวมทั้งหมดในกลุ่มจังหวัดที่ 3
กลุ่มจังหวัดที่ 3 ประกอบไปด้วยจังหวัดหนองคาย จังหวัดอุดรธานี จังหวัดเลย จังหวัดนครพนม จังหวัดสกลนคร จังหวัดหนองบัวลำภู จังหวัดกาฬสินธุ์ จังหวัดมุกดาหาร จังหวัดมหาสารคาม และจังหวัดอำนาจเจริญ จำนวน 10 จังหวัด
ผลการเลือกตั้งสมาชิกสภาผู้แทนราษฎรแบบสัดส่วน กลุ่มจังหวัดที่ 3
! colspan=2 | พรรค ! คะแนนเสียง ! ร้อยละ
ผู้สมัครที่ได้รับการเลือกตั้งในกลุ่มจังหวัดที่ 3
แต่ละกลุ่มจังหวัดมีสมาชิกสภาผู้แทนราษฎรกลุ่มละ 10 คน สำหรับกลุ่มจังหวัดที่ 3 แบ่งออกเป็นตามสัดส่วนคะแนนดังนี้
คะแนนรวมเฉพาะจังหวัดสกลนคร
ผลการเลือกตั้งสมาชิกสภาผู้แทนราษฎรแบบสัดส่วน จังหวัดสกลนคร
! colspan=2 | พรรค ! คะแนนเสียง ! ร้อยละ
เขตเลือกตั้งที่ 1
เขตการเลือกตั้งที่ 1 ประกอบไปด้วยอำเภอเมืองสกลนคร อำเภอกุสุมาลย์ อำเภอพรรณานิคม อำเภอกุดบาก อำเภอเต่างอย อำเภอโคกศรีสุพรรณ อำเภอโพนนาแก้ว และอำเภอภูพาน
เขตเลือกตั้งที่ 3
เขตการเลือกตั้งที่ 3 ประกอบไปด้วยอำเภอสว่างแดนดิน อำเภอบ้านม่วง อำเภอคำตากล้า อำเภอส่องดาว และอำเภอเจริญศิลป์
เขตเลือกตั้งที่ 1
ในภายหลังประชุมคณะกรรมการการเลือกตั้ง (กกต.) มีมติให้ใบเหลืองแก่นายเฉลิมชาติ การุญ ว่าที่ ส.ส.เขต 1 จังหวัดสกลนคร พรรคพลังประชาชน และมติดังกล่าวมีผลให้ กกต. ต้องสั่งเลือกตั้งใหม่ในเขตเลือกตั้งที่ 1 จังหวัดสกลนคร โดยกำหนดวันเลือกตั้งใหม่คือวันที่ 20 มกราคม 2551
ซึ่งในกรณีที่ถูกใบเหลืองและต้องเลือกตั้งใหม่ ผู้สมัครเดิมในเขตจากทุกพรรคจะเข้าสู่การเลือกตั้งใหม่อีกครั้งยกเว้นนายนิยม เวชกามา และนายทวีวัฒน์ ฤทธิ์ฤๅชัย ผู้สมัครจากพรรคพลังประชาชนที่ได้รับเลือกตั้งไปก่อนหน้าไม่ต้องลงเลือกตั้งใหม่ในรอบนี้แต่ประการใด
เกมส์คนอึด
เกมส์คนอึด (Solitary) เป็นรายการเรียลลิติ้ที่จะทดสอบพลังใจและพลังสมาธิของผู้เข้าแข่งขันทั้งหมด 9 คน ว่าพวกเขาจะสามารถทนต่อสถาวะที่ไม่ปกติไปได้นานขนาดไหน เช่น การนอนบนเตียงซึ่งเต็มไปด้วยหมุดไม้ปลายแหลมตอกหงายไว้ ช่วงเริ่มต้นแต่ละคนจะมีหมอนรองร่างกายไว้หลายใบและค่อยๆ เอาหมอนทีละใบออกไป  ใครที่ทนไม่ไหวก็สามารถกดปุ่มสีแดงเพื่อขอเลิกและออกจากการแข่งขันไปทันที  และนี่คือเกมที่ต้องแข่งขันกับตัวเอง  เพื่อชิงเงินรางวัลมูลค่า $50,000 ดอลลาร์สหรัฐไปได้ รายการนี้ออกอากาศทางทรูวิชั่นส์ ช่อง 20 ในวันศุกร์ เวลา 17.00 น. ปัจจุบันรายการ เกมคนคนอึด ออกอากาศในสหรัสอเมริกาในชื่อ Solitary v 4.0
ตอนที่ 0
Title: The Road to Solitary
ออกอากาศ : 5/29/2006
เป็นการเริ่มต้นของรายการ Solitary (เกมส์คนอึด) ซีซั่นที่ 1
ตอนที่ 1
ออกอากาศ: 6/5/2006
ผู้ที่ออกจากการแข่งขัน : หมายเลข 9 David
ตอนที่ 2
Title: Bed of Nails
ออกอากาศ: 6/12/2006
ผู้ที่ออกจากการแข่งขัน : หมายเลข 2 Michelle
ตอนที่ 3
Title: To Eat or Not To Eat
ออกอากาศ: 6/19/2006 ผู้ที่ออกจากการแข่งขัน : หมายเลข 8 Danielle
ตอนที่ 4
Title: Brainwashing
ออกอากาศ: 6/26/2006
ผู้ที่ออกจากการแข่งขัน : หมายเลข 6 Cliff
แต่ไม่มีแบบทดสอบความอดทนเนื่องจากเกิดเหตุการณ์พิเศษ
ตอนที่ 5
Title: Head Spin/Tailspin
ออกอากาศ: 7/3/2006
ผู้ที่ออกจากการแข่งขัน: หมายเลข 1 Pamela
ตอนที่ 7
Title: Everyone Goes Mad
ออกอากาศ: 7/17/2006 ไม่มีผู้เข้าแข่งขันที่ออกจากตอนนี้
ตอนที่ 8
Title: The Final Experiment (ตอนสุดท้าย)
ออกอากาศ: 7/24/2006
ผู้ที่ออกจากการแข่งขัน: หมายเลข 3 Taralee และ หมายเลข 5 Mark ผู้ชนะ :           หมายเลข 7 Steven
ตอนที่ 9
Title: Solitary Reunion Special (ตอนพิเศษ)
ออกอากาศ : 7/31/2006
การเรืองแสงของบรรยากาศ
การเรืองแสงของบรรยากาศ หรือ แสงเรืองบนท้องฟ้า (airglow; เรียกอีกอย่างว่า nightglow) เป็นปรากฏการณ์การเปล่งแสงจาง ๆ จากชั้นบรรยากาศของดาวเคราะห์เหมือนรุ้งกินน้ำขนาดยักษ์จำนวนมากซ้อนทับกัน ในกรณีของโลกโดยปกติแล้วชั้นบรรยากาศของโลกมีการเรืองแสงอยู่ตลอดเวลา แต่สังเกตเห็นได้ยากในเวลากลางวัน ปรากฏการณ์ทางแสงนี้ทำให้ท้องฟ้ายามค่ำคืนไม่เคยมืดสนิท แสงเรืองบนท้องฟ้านี้เห็นได้ชัดกว่าในเวลากลางคืนโดยเฉพาะเมื่อเกิดการรบกวนของชั้นบรรยากาศ เช่น พายุที่กำลังเคลื่อนตัวใกล้เข้ามา การกระเพื่อมของชั้นบรรยากาศโลกทำให้เกิดจากการสั่นในอากาศในลักษณะของคลื่น คล้ายกับเมื่อเราโยนหินลงในน้ำนิ่งและเกิดเป็นคลื่นกระจายออกไปโดยรอบ และทำให้เห็นแสงเรืองบนท้องฟ้าได้ชัดเจนขึ้นเป็นริ้ว ๆ
ปรากฏการณ์นี้เกิดขึ้นจากแก๊สที่มีแสงสว่างในตัวเอง และไม่มีความสัมพันธ์กับสนามแม่เหล็กของโลกและจุดมืดดวงอาทิตย์ รัศมีสีแดงที่มองเห็นเกิดขึ้นจากโมเลกุลไฮดรอกซิลในชั้นบรรยากาศ ที่อยู่สูงประมาณ 87 กิโลเมตร และถูกกระตุ้นด้วยแสงอัลตราไวโอเลตจากดวงอาทิตย์ ในขณะที่แสงสีส้มและสีเขียวนั้นเกิดจากโซเดียมและอะตอมของออกซิเจนที่อยู่สูงขึ้นไปอีกเล็กน้อย
ประวัติ
ปรากฏการณ์การเรืองแสงของบรรยากาศได้รับการระบุครั้งแรกในปี ค.ศ. 1868 โดยอันเดิช อ็องสเตริม (Anders Ångström) นักฟิสิกส์ชาวสวีเดน ตั้งแต่นั้นมามีการศึกษาในห้องปฏิบัติการและสังเกตปฏิกิริยาเคมีต่าง ๆ จากการปล่อยพลังงานแม่เหล็กไฟฟ้าซึ่งสันนิษฐานว่าเป็นส่วนหนึ่งของกระบวนการ นักวิทยาศาสตร์ได้ระบุกระบวนการบางอย่างที่อาจปรากฏในชั้นบรรยากาศของโลก และนักดาราศาสตร์ได้ตรวจสอบแล้วว่ามีการปลดปล่อยดังกล่าว ไซมอน นิวคอมบ์ (Simon Newcomb) เป็นคนแรกที่สังเกตการเรืองแสงในอากาศ ในปี ค.ศ. 1901
ลักษณะ
การเรืองแสงของบรรยากาศเกิดจากกระบวนการต่าง ๆ ในชั้นบรรยากาศชั้นบนของโลก เช่น การรวมตัวกันของอะตอมจากโฟโตไอออไนเซชันโดยแสงจากดวงอาทิตย์ในตอนกลางวัน, การเรืองแสงที่เกิดจากรังสีคอสมิกที่กระทบกับบรรยากาศชั้นบน และเคมีเรืองแสงซึ่งส่วนใหญ่เกิดจากออกซิเจนและไนโตรเจนทำปฏิกิริยากับอนุมูลอิสระของไฮดรอกซิลที่ความสูงกว่าร้อยกิโลเมตร ซึ่งในช่วงกลางวันจะมองไม่เห็นการเรืองแสงเนื่องจากแสงจ้าและการกระจัดกระจายของแสงอาทิตย์
การเรืองแสงของบรรยากาศมีผลต่อการจำกัดความไวแสงของกล้องโทรทรรศน์ออปติคัลของหอสังเกตการณ์ภาคพื้นดิน แม้ว่าจะมีขนาดและคุณภาพที่ดีที่สุดก็ตาม ด้วยเหตุนี้เป็นส่วนหนึ่งที่ทำให้การสังเกตวัตถุที่มีความสว่างน้อยกว่า (ในช่วงความยาวคลื่นที่ตามองเห็น) จำเป็นต้องอาศัยกล้องโทรทรรศน์อวกาศอย่างฮับเบิล
กลไกหนึ่งของการก่อตัวของการเรืองแสงในบรรยากาศ คือ เมื่ออะตอมของไนโตรเจนรวมกับอะตอมของออกซิเจนเพื่อสร้างโมเลกุลของไนตริกออกไซด์ (NO) ในกระบวนการนี้จะมีการปล่อยโฟตอน โฟตอนนี้อาจมีลักษณะความยาวคลื่นที่แตกต่างกันหลายแบบของโมเลกุลไนตริกออกไซด์ อะตอมอิสระของไนโตรเจน (N) และออกซิเจน (O) เหล่านี้ในกระบวนการสร้างโมเลกุลของไนตริกออกไซด์นี้ เกิดจากโมเลกุลของไนโตรเจน (N2) และออกซิเจน (O2) ที่แตกตัวโดยพลังงานแสงอาทิตย์ที่บริเวณชั้นนอกสุดของบรรยากาศ และจับรวมกันในรูปไนตริกออกไซด์ (NO) สารเคมีอื่น ๆ ที่สามารถทำให้อากาศเรืองแสงได้ในบรรยากาศ ได้แก่ ไฮดรอกซิล (OH) , อะตอมของออกซิเจน (O), โซเดียม (Na) และลิเทียม (Li)
โดยทั่วไป ความสว่างของท้องฟ้าจะวัดเป็นหน่วยของความส่องสว่างปรากฏต่อตารางพิลิปดาของท้องฟ้า
การคำนวณ
ในการคำนวณความเข้มสัมพัทธ์ของการเรืองแสงของบรรยากาศ จำเป็นต้องแปลงความส่องสว่างปรากฏเป็นฟลักซ์ของโฟตอน ทั้งนี้ต้องขึ้นอยู่กับสเปกตรัมของแหล่งที่มาของแสง แต่ในการคำนวณจะละเว้นแหล่งที่มาของแสงในเบื้องต้น
(โดยที่ h คือค่าคงตัวของพลังค์; hν คือ พลังงานของโฟตอนเดี่ยว ที่ ความถี่ ν)
ที่ ความถี่ V การเปล่งแสงเรืองของบรรยากาศ คือ V = 22 ต่อตารางพิลิปดา ณ หอสังเกตการณ์ภาคพื้นดินที่อยู่สูงมากเหนือระดับน้ำทะเลและในคืนที่ไร้แสงจันทร์ ในสภาพการมองเห็นที่ดีเยี่ยมนี้ ภาพของดาวฤกษ์จะมีขนาดประมาณ 0.7 พิลิปดา ในพื้นที่ 0.4 ตารางพิลิปดา ดังนั้นการแผ่รังสีจากแสงเหนือพื้นที่ของภาพจะเท่ากับประมาณ V = 23 ซึ่งจะสามารถคำนวณจำนวนโฟตอนจากการเรืองแสงของบรรยากาศ คือ Na ดังนี้
ค่าอัตราส่วนระหว่างสัญญาณกับสัญญาณรบกวน (S/N) สำหรับการสังเกตการณ์ภาคพื้นดินในอุดมคติด้วยกล้องโทรทรรศน์พื้นที่ A (โดยละเว้นการสูญเสียและสัญญาณรบกวนของเครื่องตรวจจับ) ที่เกิดจากสถิติปัวส์ซง คือ
หากเราใช้กล้องโทรทรรศน์ภาคพื้นดินในอุดมคติที่มีเส้นผ่านศูนย์กลาง 10 เมตร เพื่อสังเกตดาวฤกษ์ที่ยังไม่ได้รับการระบุชื่อ ในพื้นที่ขนาดเท่ากับภาพขยายของดาวฤกษ์นั้น ในทุก ๆ วินาที จะพบว่ามีโฟตอน 35 ตัวมาจากดาวฤกษ์ และ 3500 ตัวมาจากการเรืองแสงในบรรยากาศ ดังนั้นในช่วงหนึ่งชั่วโมง ประมาณ 1.3 มาจากการเรืองแสงของบรรยากาศ และประมาณ 1.3 มาจากแหล่งกำเนิด (ดาวฤกษ์ที่สังเกต) ดังนั้นอัตราส่วน S/N จึงมีค่าประมาณ:
เราสามารถเปรียบเทียบการคำนวณนี้กับสิ่งที่เกิดขึ้นจริง จากเครื่องคำนวณเวลาเปิดรับแสง โดยสำหรับเวรีลาร์จเทลิสโกป ที่ขนาด 8 เมตร ตามเครื่องคำนวณเวลาเปิดรับแสงของ FORS ต้องใช้เวลาในการสังเกต 40 ชั่วโมงจึงจะถึงค่า V = 28 ในขณะที่ฮับเบิลที่มีเพียงขนาด 2.4 เมตร ใช้เวลาเพียง 4 ชั่วโมงตามเครื่องคำนวณเวลาเปิดรับแสง ACS และโดยสมมุติฐานหากกล้องโทรทรรศน์ฮับเบิลมีขนาด 8 เมตรจะใช้เวลาประมาณ 30 นาที
ควรเข้าใจให้ชัดเจนในการคำนวณนี้ว่า การลดขนาดช่องมองภาพของกล้องโทรทรรศน์สามารถทำให้วัตถุที่จางลงสามารถได้รับตรวจจับได้ง่ายขึ้นจากการหลีกเลี่ยงการเรืองแสงของบรรยากาศได้ดีกว่า แต่น่าเสียดายที่เทคนิคอะแดปทีฟออปติกส์ ที่ช่วยลดขนาดเส้นผ่านศูนย์กลางของช่องมองภาพของกล้องโทรทรรศน์บนพื้นโลกยังใช้งานได้เฉพาะในย่านความถี่อินฟราเรดในขณะที่ท้องฟ้าสว่างกว่ามาก กล้องโทรทรรศน์อวกาศไม่ได้ถูกจำกัดโดยขนาดช่องมอง เนื่องจากไม่ได้รับผลกระทบจากแสงจ้า
การเรืองแสงของบรรยากาศจากการเหนี่ยวนำ
มีการทดลองทางวิทยาศาสตร์เพื่อเหนี่ยวนำให้เกิดการเรืองแสงของบรรยากาศ โดยการปล่อยคลื่นวิทยุกำลังสูงที่บรรยากาศชั้นไอโอโนสเฟียร์ของโลก โดยที่ความยาวคลื่นเฉพาะเจาะจงและภายใต้เงื่อนไขบางประการ คลื่นวิทยุเหล่านี้มีปฏิสัมพันธ์กับไอโอโนสเฟียร์เพื่อเหนี่ยวนำแสงที่มองเห็นได้แต่จาง ๆ นอกจากนี้ยังสามารถสังเกตผลกระทบได้ในย่านความถี่วิทยุโดยใช้ไอโอโนซอน
การสังเกตการเรืองแสงของบรรยากาศบนดาวเคราะห์ดวงอื่น
ยานอวกาศวีนัสเอ็กซ์เพรส (Venus Express) มีเซ็นเซอร์อินฟราเรดซึ่งตรวจจับการปล่อยรังสีย่านอินฟราเรดจากชั้นบรรยากาศของดาวศุกร์ การปล่อยรังสีนี้ (การเรืองแสง) มาจากไนตริกออกไซด์ (NO) และจากโมเลกุลออกซิเจน ก่อนหน้านี้นักวิทยาศาสตร์ได้เคยพบจากการทดสอบในห้องปฏิบัติการว่าในระหว่างการผลิต NO จะเกิดการปล่อยรังสีอัลตราไวโอเลตและรังสีอินฟราเรดใกล้ มีการตรวจพบรังสีอัลตราไวโอเลตจริงในชั้นบรรยากาศ แต่จนถึงภารกิจการสำรวจดาวศุกร์นี้การปล่อยรังสีย่านอินฟราเรดใที่ผลิตโดยบรรยากาศนั้นยังคงเป็นเพียงทฤษฎีเท่านั้น
โรดทูเรโวลูชัน: ไลฟ์แอตมิลตันคีนส์
โรดทูเรโวลูชัน: ไลฟ์แอตมิลตันคีนส์ เป็นอัลบั้มบันทึกการแสดงสดลำดับที่สองโดยวงดนตรีร็อกชาวอเมริกัน ลิงคินพาร์ก บันทึกการแสดงในช่วงเทศกาลทัวร์พรอเจกต์เรโวลูชันประจำปีของลิงคินพาร์กที่ลานเนชันแนลโบว์ล (National Bowl) ในเมืองมิลตันคีนส์ (Milton Keynes), ประเทศอังกฤษ ในวันที่ 29 มิถุนายน พ.ศ. 2551 และมีแผนที่จะออกวางจำหน่ายเป็นครั้งแรกในวันที่ 25 พฤศจิกายน พ.ศ. 2551 แต่ก็ได้เปลี่ยนมาออกจำหน่ายในวันที่ 24 พฤศจิกายน คอนเสิร์ตนี้ได้นำเพลงจากสตูดิโออัลบั้มทั้งสามชุดที่ได้ออกจำหน่ายไปแล้ว ได้แก่ ไฮบริดทีโอรี, เมทีโอรา และมินิตส์ทูมิดไนต์ ตลอดจนเพลงจากอัลบั้ม คอลลิชันคอร์ส ซึ่งเป็นอีพีของวงที่ทำงานร่วมกันกับ เจย์-ซี และเพลงจากรีมิกซ์อัลบั้มชุดแรกของวง รีแอนิเมชัน และ อัลบั้มเดอะไรซิงไทด์ ของ ฟอร์ตไมเนอร์ โดยอัลบั้มบันทึกการแสดงสดนี้ได้รับการรับรองในระดับทองโดย สมาคมอุตสาหกรรมดนตรีอิตาเลียน ในประเทศอิตาลี
สโมสรฟุตบอลบางกอก
สโมสรฟุตบอลบางกอก (บางกอก เอฟซี) เป็นสโมสรฟุตบอลอาชีพในประเทศไทย ปัจจุบันเล่นอยู่ใน ไทยลีก 3 โซนกรุงเทพและปริมณฑล
ยุคโปรลีก
สมาคมกีฬากรุงเทพมหานคร ก่อตั้งขึ้นในปี พ.ศ. 2542 ได้ลงทำการแข่งขันในโปรวินเชียลลีก ตามแผนพัฒนาการกีฬาเพื่อการอาชีพซึ่งก่อตั้งโดย การกีฬาแห่งประเทศไทย และ สมาคมฟุตบอลแห่งประเทศไทย ในพระบรมราชูปถัมภ์ โดยเชิญสมาคมกีฬาจังหวัดต่างๆที่ได้รับการคัดสรร มาเข้าร่วมแข่งขันในระบบลีกและทาง สมาคมกีฬากรุงเทพมหานคร ก็ได้รับเชิญให้เข้าร่วมการแข่งขัน โดยมี ทวีศักดิ์ เดชเดโช เป็นผู้จัดการทีมคนแรก โดยในปีแรกของการแข่งขัน (ฤดูกาล 2542/43) สมาคมฯ จบอันดับที่ 7 มี 24 คะแนน
ต่อมาใน ฤดูกาล 2546 ทางฝ่ายจัดการแข่งขันฯ ได้กำหนดชื่อของทีมจังหวัดที่เข้าร่วมการแข่งขัน เพื่อให้ดูเป็นสากลมากขึ้น โดยทีมได้เปลื่ยนชื่อเป็น  บางกอก บราโว่  โดยในปีนั้น ทีมทำผลงานได้ไม่ดีนักโดยจบอันดับที่ 9 จาก 12 ทีม มี 26 คะแนน โดยผู้ทำประตูสูงสุดของทีม ในเวลานั้นคือ กริชธิชัย สารกุล โดยทำไป 9 ประตู ก่อนที่ใน ฤดูกาล 2547 เจ้าตัวทำผลงานได้ดี โดยเป็นผู้ทำประตูสูงสุดของลีกโดยทำประตูไป 11 ประตูร่วมกับ ภานุวัฒน์ ดวงทอง เพื่อนร่วมทีมและโคเน่ คาสซิม ของ สโมสรนครปฐม ฮันเตอร์
เข้าสู่ระบบลีก
ปี พ.ศ. 2553 สโมสรได้ปรับเปลื่ยนโครงสร้างการบริหารให้เป็นมืออาชีพมากขึ้นและเปลื่ยนสัญลักษณ์ของสโมสรทั้งหมด โดยเปลื่ยนชื่อเป็น บางกอก เอฟซี โดยใช้สัญลักษณ์วัวกระทิง มีเสาชิงช้าเป็นพื้นหลังเป็นสัญลักษณ์สโมสร รวมไปถึงการเปลื่ยนแปลงผู้บริหารโดย ณัฏฐพล ทีปสุวรรณ ได้เข้ามาดำรงตำแหน่งประธานสโมสรและแต่งตั้ง ทองสุข สัมปหังสิต เป็นหัวหน้าผู้ฝึกสอนและประธานเทคนิคควบคู่กัน และ กลับมาใช้ สนามเฉลิมพระเกียรติ บางมด เป็นสนามเหย้า ได้ทำการปรับปรุงใหม่รองรับแฟนบอลได้ถึง 8,000 ที่นั่ง โดยฤดูกาลนี้สโมสรยังคงลงเล่นใน ดิวิชั่น 2 ฤดูกาล 2553 สโมสรทำผลงานได้ดีจบฤดูกาล สามารถคว้าตำแหน่งชนะเลิศของโซนกรุงเทพฯและปริมณฑล เข้าสู่ แชมเปี้ยนส์ ลีกโดย จบอันดับที่ 4 ของกลุ่มบี แต่ยังได้สิทธิ์เพลย์ออฟ เลื่อนชั้น หลังจากที่ บริษัท ไทยพรีเมียร์ลีก จำกัด ได้ประกาศที่จะเพิ่มจำนวนสโมสรที่เข้าร่วมแข่งขัน ดิวิชั่น 1 เป็น 18 ทีม โดยสโมสรสมารถเอาชนะ สโมสรนราธิวาส เอฟซี ด้วยประตูรวม 2-11 (นัดแรก ชนะ 1-7 นัดที่ 2 ชนะ 1-4) ทำให้ได้สิทธิ์เลื่อนชั้น แข่งขันใน ดิวิชั่น1
ดิวิชั่น 1
ผลงานของสโมสรในปีแรกๆจบอยู่ที่กลางตาราง โดยในฤดูกาลแรกที่เลื่อนชั้นขึ้น(ไทยลีกดิวิชัน1 ฤดูกาล 2554) สโมสรจบอันดับที่ 11 และ ไทยลีกดิวิชัน1 ฤดูกาล 2555 จบอับดันที่ 10
ใน ฤดูกาล 2556 และ ฤดูกาล 2557 สโมสรมีลุ้นเลื่อนชั้นขึ้น ไทยพรีเมียร์ลีก โดยผลงานของสโมสร จบในอันดับที่ 4 สองฤดูกาลติด
ต่อมาสโมสรเริ่มประสบปัญหาทางการเงิน โดยผลงานของทีมเริ่มตกต่ำ โดยใน ฤดูกาล 2558 จบอันดับ 13 และ ฤดูกาล 2559 สโมสรต้องหนีตกชั้นอย่างหนัก แต่สามารถรอดตกชั้นมาได้ สโมสรได้มีการเปลื่ยนแปลงฝ่ายบริหาร ผู้เล่น และ ทีมงานผู้ฝึกสอน โดยทาง สโมสรเอสซีจี เมืองทอง ยูไนเต็ด ได้ทำการเทคโอเวอร์สโมสรหลังจากที่กลุ่มผู้บริหารเก่าไม่ทำบริหารทีมต่อไป และแต่งตั้งให้ ยุทธนา ทวีสรรพสุข อดีตผู้จัดการ พัทยา ยูไนเต็ด มาดูแลสโมสรโดยผู้เล่นส่วนใหญ่คือ อดีตนักฟุตบอลเยาวชนของ เอสซีจี เมืองทอง ยูไนเต็ด และ อดีตผู้เล่นบางส่วนของ บีอีซี เทโรศาสน และ พัทยา ยูไนเต็ด ในฤดูกาล 2560 สโมสรก็ทำผลงานได้อย่างน่าผิดหวังโดยจบฤดูกาลอันดับที่ 17 ตกชั้นสู่ ไทยลีก 3
สำนักบริการวิชาการ มหาวิทยาลัยขอนแก่น
ประวัติ
และปัจจุบันได้เปลี่ยนชื่อเป็น สำนักบริการวิชาการ ตาม พระราชกฤษฎีกาจัดตั้งส่วนราชการ มหาวิทยาลัยขอนแก่น เมื่อวันที่ 7 กรกฎาคม 2558 สถานที่ทำการปัจจุบัน คือ อาคารพิมล กลกิจ ชั้น 5 มหาวิทยาลัยขอนแก่น
หลักสูตร
ปัจจุบัน สำนักบริการวิชาการ มีเป้าประสงค์ ในการจัดอบรม
ทำเนียบผู้อำนวยการ
ผู้อำนวยการสำนักบริการวิชาการ มีผู้ดำรงตำแหน่ง ดังนี้ {| class="wikitable"
ทำเนียบผู้อำนวยการสำนักวิชาการจัดการ มหาวิทยาลัยขอนแก่น
!รายนามผู้อำนวยการ !ตำแหน่ง !ระยะเวลาในการดำรงตำแหน่ง
หน่วยงานภายใน
ตามประกาศมหาวิทยาลัย ฉบับที่ 2354/2565 เรื่องการแบ่งหน่วยงานและหน่วยงานย่อยภายในสำนักบริการวิชาการ ลงวันที่ 3 ตุลาคม พ.ศ. 2565 สำนักบริการวิชาการได้แบ่งหน่วยงานภายในสำนักบริการวิชาการ ดังนี้
กองบริหารงานสำนัก
มีหน้าที่รับผิดชอบด้านการบริหารงานทั่วไปเสมือนเป็นหน่วยงานกลาง (Back Office) ภายในสำนักบริการวิชาการเพื่ออำนวยการให้การดำเนินงานของหน่วยงานย่อยอื่น ๆ เป็นไปอย่างมีประสิทธิภาพ ประสิทธิผล โดยประกอบด้วยภารกิจด้านสารบรรณ การเจ้าหน้าที่และสวัสดิการ การติดต่อประสานงานและวางแผนกับฝ่ายต่าง ๆ ภายในสำนักบริการวิชาการ อาคารสถานที่ โสตทัศนูปกรณ์ รวมทั้งการประชาสัมพันธ์ การบริการสื่อสิ่งพิมพ์ สื่ออิเล็กทรอนิกส์ การจัดทำแผนปฏิบัติการ การให้บริการข้อมูลสารสนเทศ การจัดทำระบบฐานข้อมูล การรวบรวมข้อมูลเพื่อการจัดทำระบบประกันคุณภาพ
ศูนย์บริการวิชาการสังคม
มีหน้าที่ในการประสานบริการวิชาการสู่สังคม (Community Outreach) ดำเนินการให้บุคลากรของมหาวิทยาลัยนำผลงานวิจัยและนวัตกรรมเพื่อร่วมขับเคลื่อนการให้บริการวิชาการในรูปแบบของการสร้างคุณค่าร่วมกัน (CSV; Creating Shared Value) มีการถ่ายทอดเทคโนโลยีที่เหมาะสม เพื่อการพัฒนาสังคมและยกระดับคุณภาพชีวิตตามเป้าหมายการพัฒนาอย่างยั่งยืน (SDGs) รวมถึงการสร้างความร่วมมือกับหน่วยงานภายนอกทั้งในรูปแบบที่เป็นทางการ (MOU หรือ MOA) เพื่อร่วมกันสรรสร้างโครงการหรือกิจกรรมในการยกระดับคุณภาพชีวิตของประชาชนทุกกลุ่มเป้าหมาย ตลอดจนถ่ายทอดนวัตกรรมและเทคโนโลยีที่จำเป็นต่อการพัฒนาสังคม
ศูนย์จัดการศึกษาตลอดชีวิต
มีหน้าที่สำคัญ 3 ประการ คือ 1) การจัดการหลักสูตรบูรณาการศาสตร์ (Integrated Curriculum) ตามความต้องการของสังคม โดยจัดทำหลักสูตรให้มีความยืดหยุ่นจัดการเรียนการสอนตามกระบวนทัศน์ใหม่ (New Learning Paradigm) เป็นหลักสูตรอนุมัติปริญญา (Degree) ผู้เรียนสามารถเรียนรู้ได้ในหลากหลายรูปแบบ มีการเรียนการสอนที่ผสมผสาน (Hybrid/Blended Learning) ทั้งการเรียนในห้องเรียน และการเรียนผ่านสื่อออนไลน์ (On-site/On-line Learning) สำหรับผู้ที่ต้องการเพิ่มทักษะ ความรู้เพิ่มเติม และมีหลักสูตรที่สามารถเรียนรู้ด้วยตนเอง และเน้นทักษะที่จำเป็นสำหรับอนาคต (Future Skill) ในศตวรรษที่ 21 โดยเฉพาะความรู้ด้านเทคโนโลยีดิจิทัล 2) การจัดการศึกษาตลอดชีวิต (Lifelong Education) เน้นหลักสูตรอนุมัติวุฒิบัตร (Certificate or Non-Degree) ที่มีรูปแบบการเรียนรู้ที่หลากหลาย แหล่งความรู้ที่เข้าถึงได้ง่ายและเปิดกว้างสำหรับผู้เรียนทุกช่วงวัย สนับสนุนการเรียนรู้ตลอดชีวิตด้วยการ Reskill/Upskill หรือ New Skill ให้แก่ผู้เรียนทุกช่วงวัย เน้นหลักสูตรที่มีการรับรองสมรรถนะหรือสะสมหน่วยกิตการเรียนรู้ในคลังหน่วยกิต (Credit Bank) รวมถึงการอบรมหลักสูตรระยะสั้น (Professional Training หรือ Short Courses Training) เพื่อสนองตอบต่อยุทธศาสตร์ชาติทั้งในด้านการพัฒนาและเสริมสร้างศักยภาพทรัพยากรมนุษย์ สร้างโอกาสทางการศึกษาและความเสมอภาคทางสังคมให้เพิ่มมากขึ้น นอกจากนั้นยังทำหน้าที่เป็นหน้าบ้าน (Front Office) ให้กับการจัดการศึกษาตลอดชีวิตของมหาวิทยาลัยขอนแก่นด้วย
ฮิวแมนแพปพิลโลมาไวรัส
โรคติดเชื้อฮิวแมนพัพพิลโลมาไวรัส (human papillomavirus infection; โรคติดเชื้อเอชพีวี; HPV infection) เป็นการติดเชื้อที่เกิดจากการติด ฮิวแมนพัพพิลโลมาไวรัส (human papillomavirus; เอชพีวี; HPV) ซึ่งเป็นดีเอ็นเอไวรัสของแฟมิลี พัพพิลโลมาวิริเด (พัพพิลโลมาวิริเด) ราว 90% ของการติดเชื้อเอชพีวีไม่แสดงอาการของโรคและหายได้เองภายในระยะเวลาสองปี อย่างไรก็ตาม ในบางกรณีพบว่าการติดเชื้อเอชพีวีคงอยู่และส่งผลให้เกิดหูด หรือรอยแผลพรีแคนเซอรัส แผลพรีแคนเซอรัสเหล่านี้ขึ้นอยู่กับอวัยวะที่เกิด อาจส่งผลให้นำไปสู่มะเร็งปากมดลูก, ปากช่องคลอด, มดลูก, องคชาต, ก้น, ปากและคอ กรณีส่วนใหญ่ชองมะเร็งปากมดลูกเกิดจากเชื้อเอชพีวีสองสายพันธุ์ HPV16 และ HPV18 คิดเป็นราว 70% ของกรณีผู้ป่วยทั้งหมด มะเร็งอื่น ๆ ทร่มีกล่าวถึงไว้ข้างบนตั้งแต่ 60% ถึง 90% พบว่าเกี่ยวข้องกับเอชพีวี HPV6 และ HPV11 เป็นสาเหตุที่พบทั่วไปที่ทำให้เกิดหูดที่อวัยวะเพศ และเกิด โรคติดเชื้อพัพพิลโลมาที่กล่องเสียง
การติดเชื้อเอชพีวีนั้นเกิดจากดีเอ็นเอไวรัส ฮิวแมนพัพพิลโลมาไวรัส (human papillomavirus) จากแฟมิลีของ papillomavirus ปัจจุบันมีมากกว่า 170 ชนิดที่ถูกบันทึกไว้แล้ว มีมากกว่า 40 ชนิดที่สามารถติดต่อผ่านเพศสัมพันธ์ และติดเชื้อบริเวณทวารหนักกับ อวัยวะเพศ ปัจจัยเสี่ยงหลักของการติดเชื้อที่ไม่จางหายไปจากการติดต่อทางเพศสัมพันธ์รวมถึงอายุแรกมีเพศสัมพันธ์ที่ต่ำ, การมีหลายคู่นอน, การสูบบุหรี่ และภาวะมีภูมิคุ้มกันที่ถูกกด การติดต่อรูปแบบนี้มักเกิดตากการสัมผัสกันของผิวหนังผ่าน การสอดใส่ทางมดลูก และ เพศสัมพันธ์ทางทวารหนัก เป็นรูปแบบที่พบมากที่สุด นอกจากนี้เอชพีวียังอาจติดต่อจากมารดาสู่ลูกในครรภ์ได้ ในปัจจุบันยังคงไม่มีหลักฐานยืนยันว่าเอชพีวีสามารถแพร่กระจายผ่านทางสิ่งของในชีวิตประจำวันเช่นฝารองนั่งของโถชักโครก, แต่ชนิดที่ก่อเกิดหูดอาจแพร่กระจายผ่านพื้นผิวเช่นพื้นได้ บุคคลหนึ่งสามารถติดเชื้อเอชพีวัได้มากกว่าหนึ่งชนิด ในปัจจุบันพบว่าเอชพีวีมีผลกระทบเฉพาะต่อในมนุษย์เท่านั้น
วัคซีนเอชพีวีสามารถฉีดเพื่อป้องกันชนิดการติดเชื้อที่พบทั่วไปได้ เพื่อให้เกิดประสิทธิภาพสูงสุด ควรฉีดวัคซีนก่อนขีดเริ่มกิจกรรมทางเพศ (sexual activity onset) ดังนั้นจึงมีการแนะนำโดยทั่วไปให้ฉีดตั้งแต่เป็นเด็กที่อายุ 9–13 ปี การตรวจคัดกรองมะเร็งปากมดลูก เช่นการตรวจพัพพานิโคโลว ("พัพสเมียร์") หรือการตรวจสภาพปากมดลูกหลังการทากรดแอซีติก สามารถตรวจได้ทั้งมะเร็งระยะต้นและเซลล์ที่มีความผิดปกติที่อาจพัฒนาไปเป็นมะเร็งได้ การตรวจคัดกรองสามารถช่วยให้พบโรคได้ในระยะต้น ๆ ซึ่งช่วยให้การรักษาโรคมีประสิทธิภาพที่ดีกว่า การตรวจคัดกรองนี้สามารถช่วยลดปริมาณทั้งผู้เสียชีวิตและป่วยด้วยมะเร็งปากมดลูก หูดที่ปากมดลูกสามารถกำจัดได้ด้วยวิธีการแช่แข็งหูด
แทบจะทุกบุคคลจะเคยติดเชื้อเอชพีวีในสักช่วงหนึ่งของชีวิต เอชพีวีเป็นโรคติดต่อทางเพศสัมพันธ์ที่พบมากที่สุดทั่วโลก ในปี 2018 มีป่วยด้วยมะเร็งปากมดลูกใหม่ประมาณ 569,000 คนทั่วโลก และเสียชีวิต 311,000 ราย ราว 85% ของมะเร็งปากมดลูกทั้งหมดทั่วโลก พบในประเทศที่มีรายได้ต่ำถึงปานกลาง ในสหรัฐมีประมาณ 30,700 กรณีของมะเร็งที่เกิดจากเอชพีวีต่อปี ประมาณ 1% ของผู้ใหญ่ที่มีสามารมีการกระตุ้นทางเพศพบหูด กรณีของหูดที่ปากมดลูกนั้นมีกล่าวถึงไว้ย้อนกลับไปตั้งแต่กรีกโบราณ ในขณะที่ความรู้ว่าไวรัสนั้นเป็นตัวการเกิดโรคถูกค้นพบในปี 1907
ดาวไถ
ดาวไถ หรือ ดาวเต่า หรือ เข็มขัดนายพราน (Orion's Belt) เป็นกลุ่มดาวเรียงเด่นในกลุ่มดาวนายพราน มองเห็นชัดในฤดูหนาวเป็นดวงดาวสามดวงเรียงกัน ถือว่าเป็นกลุ่มดาวที่ดูได้ง่ายในฤดูหนาวจะเห็นได้ชัดกลุ่มดาวไถมีประโยชน์ในการค้นหาดาวอื่น ๆ ซึ่งดาวไถจะอยู่ห่างจากโลกประมาณ 800 - 1400 ปีแสง และเป็นแหล่งที่มีดาวดวงใหม่เกิดขึ้นมากที่สุดที่ตรงใจกลางดาวไถมีดวงดาวอยู่ถึง 110 ดวง
เริมเบา
เริมเบา (Rembau) เป็นหนึงในเจ็ดของการปกครองของรัฐเนอเกอรีเซิมบีลัน มีประชากร 40,000คน อยู่ทางทิศใต้ของรัฐเนอเกอรีเซิมบีลัน ส่วนใหญ่ประกอบอาชีพเกษตรกรและค้าขาย
วอลเลย์บอลชายเวิลด์แกรนด์แชมเปียนคัพ 2017
วอลเลย์บอลชายเวิลด์แกรนด์แชมเปียนคัพ 2017 (2017 FIVB Men's World Grand Champions Cup) จัดขึ้นที่นะโงะยะ และ โอะซะกะ ประเทศญี่ปุ่น ระหว่างวันที่ 12–17 กันยายน ค.ศ. 2017
หม่อมหลวงปนัดดา ดิศกุล
หม่อมหลวงปนัดดา ดิศกุล (เกิด 26 สิงหาคม​ พ.ศ. 2499; ชื่อเล่น: คุณเหลน) สมาชิกวุฒิสภาไทย ชุดที่ 12 เป็นอดีตผู้ช่วยรัฐมนตรีประจำ ฯพณฯ นายกรัฐมนตรี (ปฏิบัติราชการกระทรวงยุติธรรม) เป็นอดีตรัฐมนตรีช่วยว่าการกระทรวงศึกษาธิการ อดีตรัฐมนตรีประจำสำนักนายกรัฐมนตรี ในรัฐบาลพลเอกประยุทธ์ จันทรโอชา อดีตปลัดสำนักนายกรัฐมนตรี และอดีตรองปลัดกระทรวงมหาดไทย อดีตกรรมการเอกลักษณ์ของชาติ อดีตกรรมการในคณะกรรมการข้อมูลข่าวสารของราชการ อดีตประธานอนุกรรมการในคณะอนุกรรมการตรวจสอบปริมาณและคุณภาพข้าวคงเหลือของรัฐ
อดีตรองผู้ว่าราชการจังหวัดสมุทรสาคร รองผู้ว่าราชการจังหวัดปทุมธานี รองผู้ว่าราชการจังหวัดบุรีรัมย์ โฆษกกระทรวงมหาดไทยฝ่ายข้าราชการประจำ ที่ปรึกษาด้านความมั่นคง (ผู้เชี่ยวชาญ ระดับ 10) ผู้ว่าราชการจังหวัดนครปฐม ผู้ว่าราชการจังหวัดเชียงใหม่
ครอบครัว
เป็นบุตรชายเพียงคนเดียวของ พลตรี หม่อมราชวงศ์สังขดิศ ดิศกุล สมาชิกขบวนการเสรีไทย (สายอังกฤษ) ในสงครามโลกครั้งที่ 2 และสงครามมหาเอเซียบูรพา และอดีตเอกอัครราชทูตประจำประเทศมาเลเซีย สมาพันธรัฐสวิส และนครรัฐวาติกัน กับนางมัณฑนา ดิศกุล ณ อยุธยา เป็นนัดดา (หลาน) คนแรกในหม่อมเจ้าจุลดิศ ดิศกุล ราชองครักษ์และองคมนตรีในรัชกาลที่ 7 พระโอรสองค์ใหญ่ในสมเด็จพระเจ้าบรมวงศ์เธอ กรมพระยาดำรงราชานุภาพ และเป็นปนัดดา (เหลน) สืบตระกูลเครื่องราชอิสริยาภรณ์จุลจอมเกล้า (ต.อ.จ.) ในสมเด็จพระเจ้าบรมวงศ์เธอ กรมพระยาดำรงราชานุภาพ เกิดที่โรงพยาบาลจุฬาลงกรณ์ กรุงเทพมหานคร ปัจจุบันสมรสกับนางอัมพร ดิศกุล ณ อยุธยา และมีบุตรชายคนเดียว คือ นายวรดิศ ดิศกุล ณ อยุธยา ปัจจุบันเป็นนักศึกษาหลักสูตรปริญญาเอกทาง 'Innovation Management'
การศึกษา
ในระดับประถม (รุ่นที่ 10) และมัธยมที่โรงเรียนสาธิต มศว ประสานมิตร จากนั้นจึงติดตามครอบครัวซึ่งบิดารับราชการเป็นเอกอัครราชทูต จึงได้มีโอกาสเดินทางไปศึกษาต่อในต่างประเทศ ณ โรงเรียนเตรียมทหารคิงส์ ประเทศออสเตรเลีย โดยสำเร็จการศึกษาปริญญาตรีทางวิทยาศาสตร์ และปริญญาโททางความสัมพันธ์ระหว่างประเทศ (International Relations) จาก Brigham Young University ประเทศสหรัฐอเมริกา ภายหลังเข้ารับราชการแล้ว ได้รับทุนรัฐบาลญี่ปุ่น โดย ไจก้า เข้ารับการศึกษาหลักสูตรวิชาประวัติศาสตร์ไทย-ญี่ปุ่นเปรียบเทียบ (History of Comparative Studies of Siam-Japan) ณ Sophia University ประเทศญี่ปุ่น และหลักสูตรการฝึกอบรมวิชาทางการทูต ณ กระทรวงการต่างประเทศ กรุงวอชิงตัน ดี.ซี.
หม่อมหลวงปนัดดา ดิศกุล ผ่านการศึกษาหลักสูตร อาทิ หลักสูตรนักบริหารกระทรวงมหาดไทยระดับกลาง หลักสูตรนักปกครองชั้นสูง จากวิทยาลัยมหาดไทย สถาบันดำรงราชานุภาพ และหลักสูตรวิทยาลัยป้องกันราชอาณาจักร (วปอ.รุ่น 2550)
ข้าราชการประจำ
หม่อมหลวงปนัดดา ดิศกุล เริ่มต้นเข้ารับราชการในกองทัพบก ตำแหน่งอาจารย์ส่วนการศึกษา กองวิชากฎหมายและสังคมศาสตร์ โรงเรียนนายร้อยพระจุลจอมเกล้า ชั้นยศร้อยเอก และเข้าศึกษาหลักสูตรกระโดดร่ม (ส่งทางอากาศ) รุ่นที่ 144 พร้อมกับนักเรียนนายร้อย จปร. รุ่นที่ 32 ณ ค่ายเอราวัณ ศูนย์สงครามพิเศษ จ.ลพบุรี และหลักสูตรชั้นนายร้อยเหล่าทหารม้า ณ ศูนย์การทหารม้า ค่ายอดิศร จ.สระบุรี จากนั้นได้ย้ายมารับราชการสังกัดกองการต่างประเทศ สำนักงานปลัดกระทรวงมหาดไทย และได้รับการแต่งตั้งให้ดำรงตำแหน่งสำคัญหลายตำแหน่ง อาทิ ปฏิบัติราชการด้านงานวิเทศสัมพันธ์ (ฝ่ายกิจการต่างประเทศ) เป็นล่ามภาษาต่างประเทศประจำตัวรัฐมนตรีว่าการกระทรวงมหาดไทย (หลายสมัย) ในปี พ.ศ. 2541 ดำรงตำแหน่งผู้อำนวยการส่วนนโยบายการเมืองการปกครองและการบริหาร สำนักนโยบายและแผน เป็นหัวหน้าสำนักงานรัฐมนตรี กระทรวงมหาดไทย และปฏิบัติหน้าที่ช่วยราชการกองการต่างประเทศอีกตำแหน่งหนึ่ง
ในปี พ.ศ. 2546 ได้รับแต่งตั้งเป็น รองผู้ว่าราชการจังหวัดสมุทรสาคร รองผู้ว่าราชการจังหวัดปทุมธานี (พ.ศ. 2547) รองผู้ว่าราชการจังหวัดบุรีรัมย์ (พ.ศ. 2550) ต่อมาในเดือนพฤษภาคม พ.ศ. 2551 ได้รับแต่งตั้งเป็นเจ้าหน้าที่วิเคราะห์นโยบายและแผน ระดับ 10 (ชช.10) ดำรงตำแหน่งที่ปรึกษาด้านความมั่นคง สำนักงานปลัดกระทรวงมหาดไทย และเป็นผู้ว่าราชการจังหวัดนครปฐม ในปี พ.ศ. 2552 ในปี พ.ศ. 2553 จึงได้รับการแต่งตั้งให้ดำรงตำแหน่งผู้ว่าราชการจังหวัดเชียงใหม่ จนกระทั่งในเดือนตุลาคม พ.ศ. 2555 ได้รับการแต่งตั้งให้ดำรงตำแหน่งรองปลัดกระทรวงมหาดไทย ในปี พ.ศ. 2557 ได้รับการแต่งตั้งให้ดำรงตำแหน่งปลัดสำนักนายกรัฐมนตรี
ข้าราชการการเมือง
นอกจากดำรงตำแหน่งปลัดสำนักนายกรัฐมนตรี แล้ว เมื่อวันที่ 31 สิงหาคม 2557 มีพระบรมราชโองการโปรดเกล้า ฯ ให้ดำรงตำแหน่งรัฐมนตรีประจำสำนักนายกรัฐมนตรี อีกหน้าที่หนึ่ง
แต่ต่อมาเมื่อวันที่ 30 กันยายน พ.ศ. 2558 หม่อมหลวงปนัดดา ได้ขอลาออกจากราชการเพื่อปฏิบัติหน้าที่รัฐมนตรีประจำสำนักนายกรัฐมนตรีเพียงหน้าที่เดียว
ในเดือนธันวาคม พ.ศ. 2559 ได้รับพระราชโองการแต่งตั้งให้พ้นจากตำแหน่งรัฐมนตรีประจำสำนักนายกรัฐมนตรี และดำรงตำแหน่งรัฐมนตรีช่วยว่าการกระทรวงศึกษาธิการ จนพ้นความเป็นรัฐมนตรีเมื่อวันที่ 23 พฤศจิกายน พ.ศ. 2560 ได้รับแต่งตั้งเป็นผู้ช่วยรัฐมนตรีประจำ ฯพณฯ นายกรัฐมนตรี ปฏิบัติราชการกระทรวงยุติธรรม เมื่อวันที่ 27 พฤศจิกายน พ.ศ. 2560 และได้รับพระบรมราชโองการแต่งตั้งให้ดำรงตำแหน่งสมาชิกวุฒิสภา เมื่อวันที่ 13 พฤษภาคม 2562